ཁྱེད་རང་ཚོ་ཚང་མར་གཞན་སེམས་ཤེས་པའི་མངོན་ཤེས་ཡོད་ན་འགྲིགས་པ་རེད།དེ་ནི་ཡོད་མ་རེད།ང་བོད་པ་རེད།ད་ལྟ་ྋརྒྱལ་བ་རིན་པོ་ཆེའི་མིང་འཁྱེར་ནས་བོད་པའི་འགོ་འཁྲིད་ཀྱི་ཡོད།དཔེར་ན་ངས་སྐྱེ་བ་བླངས་པ་འདི་ཕལ་ཆེར་བོད་པའི་དོན་དག་ལ་སྐྱེས་པ་ལྟ་བུ་རེད།དེས་ན་ངས་ཤ་ཚ་ན་བོད་པར་ཤ་ཚ་གི་རེད་མ་གཏོགས་གཞན་སུ་ཞིག་ལ་ཚ།སྤྱིར་སེམས་ཅན་ཐམས་ཅད་གཉེན་དུ་བལྟ་དགོས་པ་དང༌།སེམས་ཅན་ཐམས་ཅད་བསམ་དགོས་ན་ཡང༌།སྒོས་སུ་བོད་འབངས་ཀྱི་སེམས་ཅན་དེ་ཚོའི་ཆེད་དུ་ང་སྐྱེས་པ་ཞིག་ཆགས་ཡོད་པས་ངས་ཤ་སུ་ལ་ཚ་ཟེར་ན།བོད་པ་ཚོར་ཚ་དགོས།འོན་ཀྱང་ཤ་ཚ་སའི་ཡུལ་དེ་ཚོས་ྋརྒྱལ་བ་རིན་པོ་ཆེའི་བསམ་བློར་གང་ཡོད་ཤེས་ཀྱི་ཡོད་པ་མ་རེད།གཞན་དག་ཚོས་ྋརྒྱལ་བ་རིན་པོ་ཆེའི་བསམ་བློ་གང་འདྲ་ཞིག་ཡོད་པ་དཔྱིས་ཕྱིན་པར་ཤེས་ཀྱི་ཡོད།དེ་ག་ཕྱི་ག་ལོག་མ་རེད་དམ།